מר הפקרה

"מר הפקרה - מורשתו של נוטש החטופים", הוא ספר עיון הכולל מאמרים, איורים וטקסטים ספרותיים העוסקים בשאלת אחריותו של ראש הממשלה בנימין נתניהו לגורלם של חטופי מתקפת הפתע על ישראל לרצועת עזה. הספר מכיל טקסטים אותם כתבו בני משפחות חטופים, לצד דמויות מפתח בציבוריות הישראלית, בתרבות ובאקדמיה, בהם זוכה פרס נובל פרופ' אהרן צ'חנובר, ראש המוסד לשעבר תמיר פרדו, ראש השב"כ לשעבר יובל דיסקין, הרמטכ"ל ושר הביטחון לשעבר משה יעלון והרמטכ"ל לשעבר דני חלוץ, הסופרים צרויה שלו, אפרים סידון ואיל מגד, וזוכי פרס ישראל פרופ' אניטה שפירא, פרופ' דוד הראל ופרופ' אסא כשר. הספר הוא פרי יוזמה של "פורום חיים - פורום משפחות להצלת החטופים", המאגד משפחות חטופים וחטופות הפועלות מאז מתקפת הפתע לשחרור בנות ובני המשפחות בקריאה להפסקת המלחמה והשבת כל החטופים והחטופות בהסכם, באופן מיידי. אלפי ישראלים הצטרפו לגיוס המונים כדי להבטיח את הוצאתו לאור והפצתו של הספר, וגייסו לשם כך יותר ממיליון וחצי שקלים. הספר הודפס בדפוס בארי. המהדורה הראשונה של 10,000 עותקים אזלה ולאחריה הודפסה מהדורה מלאה יותר - בשתי פעימות של 50 אלף כל אחת, שהחל מ-18 באוגוסט אף נמכרת ברשת סטימצקי. באוגוסט 2024 הוצב יעד התרמה בסך שני מיליון שקלים, והכוונה היא להדפיס מאות אלפי עותקים עוד ב-2024. "מר הפקרה" תורגם לאנגלית והודפס תחת הכותרת Dark Legacy. במסגרת הוצאת הספר יצא גם סרטון שבו לוקחות חלק ארבע אמהות - עינב צנגאוקר (שבנה מתן חטוף) הדס קלדרון (שילדיה ארז וסהר נחטפו והוחזרו ואביהם עופר עדיין חטוף), ד"ר מעיין שרמן (שבנה רון נחטף חי ונרצח) ויעל אדר (שבנה תמיר נחטף פצוע ונרצח). הפצת הספר לוותה בקמפיין נרחב על שערי העיתונים בישראל ובצילום הספר באתרים שונים בארץ ובעולם. לקראת נאומו של בנימין נתניהו בקונגרס האמריקאי ביולי 2024, קיימו משפחות מהפורום להצלת החטופים פגישה בבניין הקונגרס עם שורה של נבחרי ציבור אמריקנים והעניקו לחלקם את הספר בגרסה האנגלית. בין 100 חברי קונגרס וסנאט היו גם יו"ר בית הנבחרים לשעבר, ננסי פלוסי וחברי הקונגרס קלייבורן, דלורו, רסקין, מקגברן וטקנו. כמו כן, ברחובות וושינגטון נסעו משאיות הנושאות את כריכת הספר. הספר כולל כ-330 עמודים ומורכב מפרקים קצרים - של שני עמודים לכל היותר - רובם בפרוזה, מיעוטם בשירה, וכן מאיורים. כל פרק הוא מאמר דעה אשר נכתב על ידי כותב אחר. 282 כותבים ומאיירים תרמו לספר - בני משפחות החטופים ואנשי רוח, אקדמיה וביטחון. כל מאמר נכתב תחת כותרת, וכל כותב מוצג בשמו ובזהותו. כל הכותבים עוסקים בנושא אחד: בנימין נתניהו, וכל אחד מהם עושה זאת דרך הסיפור האישי שלו, החוויות שלו מאז ה-7.10, או דרך תחום עיסוקו ותחום מומחיותו. לצד סיפורים אישיים של חברות וחברי הקיבוצים, ניתן למצוא בספר ניתוחים של אישיותו של נתניהו, התנהגותו בשנות כהונתו בראשות ממשלת ישראל, והערכות מצב על עתיד המדינה בהובלתו. תמי ארד, סופרת ואשתו של הנווט הנעדר רון ארד, כתבה כי "נתניהו ייזכר כראש הממשלה שהפקיר במודע אזרחים וחיילים לגורלם למען שרידותו הפוליטית". עינב צנגאוקר, אימו של מתן שנחטף מביתו בניר עוז, כתבה כי פעולותיו של ראש הממשלה "נעצו חץ בליבי – כאמא של מתן – וחידדו לי את מדיניות ההפקרה המתמשכת" והוסיפה כי היא מרגישה נבגדת על ידי ההנהגה שבה בחרה. גם פרופסור דן אריאלי כתב כי רבים מהעם חשים כי המדינה בגדה בהם ובחוזה איתם. עדינה משה, שנחטפה מביתה בקיבוץ ניר עוז לעזה ושוחררה מהשבי לאחר 49 ימים, סיפרה כי החטוף חיים פרי, שנרצח בשבי החמאס, אמר לה "ביבי לא ימהר לשחרר אותנו, אנחנו שמאלנים" ואף היא מדברת על "בגידה של ראש הממשלה שלי". עמוס מלכא, ראש אמ"ן לשעבר, כתב כי נתניהו מסכן את ביטחון ישראל. דן נתניהו, בן דודו של בנימין נתניהו, כתב כי ראש הממשלה מפקיר ומחרב את המדינה לאורך שנים בביטחון ובכלכלה. אפרת (כהן) מצ'יקווה, מומחית לדיפלומטיה תרבותית ואחייניתם של גדי ומרגלית מוזס, דנה בנושא לקיחת אחריות וערכים כגון מחויבות ודוגמה אישית בתרבות היפנית, ותוהה לגבי מחויבות ההנהגה הישראלית להחזרת וזניחת הערכים של לקיחת אחריות, הנהגה ויושרה. גם עו"ד אבי כאלו, לשעבר ראש מחלקת שבויים ונעדרים באמ"ן, דן בנושא בריחת האחריות של ההנהגה הישראלית ובעיקר של נתניהו העומד בראשה, ובמאמציו למנוע את הקמתה של ועידת חקירה ממלכתית. הסופרת שהם סמיט, מציגה דו-שיח דמיוני בין ראש הממשלה לבין אזרחית שאומרת בין היתר: "ציפינו מהמדינה שתשמור ותגן עלינו. אחרי הכל, לשם מה קיימות מדינות?". אפרים סידון כתב את השיר 'לילה בחוף קיסריה'. הסופרת שירי ארצי כתבה על ילדתה שזעקה 'איך לא מחזירים אותם, תסבירי לי אמא?'. פרופסור דוד הראל, נשיא האקדמיה הלאומית הישראלית למדעים וחתן פרס ישראל במדעי המחשב לשנת 2004, כתב כי 'איננו רוצים מלך, אלא מנהיג אמיתי'. מאמרה של פרופסור אניטה שפירא עוסק בשאלה 'איך ייזכר בנימין נתניהו בהיסטוריה?'. פרופסור חגי לוין, יו"ר איגוד רופאי בריאות הציבור בישראל, כתב כי מורשת נתניהו היא הפקרת בריאות הציבור, הפקרת החיים עצמם. והרמטכ"ל לשעבר בוגי יעלון כתב כי הפקרת החטופים תהיה מורשתו של נתניהו לדיראון עולם. תמי ארד נילי מרגלית פרופ' אניטה שפירא פרופ' אהרן צ'חנובר צרויה שלו תמיר פרדו מלכה פיוטרקובסקי אפרת (כהן) מצ'יקווה אורנה בנאי פרופ' אווה אילוז פרופ' אברהם סלע אבי כאלו פרופ' עירן הלפרין תא"ל (מיל') אמל אסעד אלעד אור אל"ם (מיל') רמי מתן שמשון ליבמן פרופ' שלמה בן עמי קסניה סבטלובה שהם סמיט אבי מרציאנו שירה גפן אמיר פלג פרופ' עוזי בלר אלוף (מיל') עמוס מלכא עינב צנגאוקר פרופ' מרדכי קרמניצר עינב גלילי מרב סלומון אלוף (מיל') נמרוד שפר נחום ברנע רא"ל (מיל') משה (בוגי) יעלון יעל אדר יובל דיסקין סיגל רק ויינטה יהושע סובול דרור קרן ד"ר ענת מאור ד"ר מעיין שרמן דינה זילבר דוד מידן גרשון בסקין בני ברבש פרופ' בועז אצילי פרופ' אסא כשר יהודית רותם הדס קלדרון חיים באר אפרים סידון פרופ' רוחמה וייס פרופ' דוד הראל יניב איצקוביץ' לינוי בר-גפן פרופ' דן אריאלי אילנה קמינקא קובי מידן עמוס אלון דן נתניהו אור רבינוביץ' שניר דן שי חרמש ראומה קדם "צוות אמנון": אמנון פלד, איל אורן, אלכס דוידי, אמיר עופר, גדי אילן, רני כהן, שלומי רייזמן עדינה משה נטע הימן מינה משה לוטם פרופ' ברק מדינה מרב סבירסקי שירי ארצי פרופ' אריה קצוביץ' יונתן שמריז פרופ' חגי לוין עופרי ביבס לוי עו"ד מיכאל ספרד כנרת רוזנבלום יסמין פורת אילה מצגר פרופ' מירב רוט איל אשל בני רבינוביץ פרופ' איתי אטר ופרופ' יוסי שפיגל דניאל סובלמן פרופ' אברהם הרשקו פרופ' ניצה בן-דב נועה סתת איל מגד ארנון אבני פרופ' יולי תמיר דני אלגרט פרופ' טובה מוסט תומר פרסיקו ד"ר דפנה שפט עינב צרפתי הדס שהרבני סידון אורלי וילנאי איריס לעאל פרופ' יוסי לוי בלז מיקה אלמוג מוקי צור אורית שרת פורטר ד"ר נועה ורדי אלוף (מיל') גיא צור ד"ר גלי מיר-תיבון כרמית פלטי קציר איתמר דאובה גיא סלע חגית חן, רובי חן שאנן סטריט טליה דנציג מרסלו גרזון רא"ל (מיל') דני חלוץ ענת לב-אדלר סופי בן דור דרור כהן פרופ' אורי בן דוד ליאת אצילי מרב בטיטו אילת בר נוי יהודה כהן פרופ' חנה יבלונקה קורן דן גליה עוז אילן שפלר, רשף שי, אסף גפן ד"ר ענת ישראלי סתיו שפיר הרב אבידן פרידמן שלומי אלדר שמואל ברודץ' עינב מוזס אורבך טל שניידר שרון ליפשיץ פרופ' אוריאל אבולוף מורן מוזס בן-ישי ד"ר יואב גרובייס סיון קלינגבייל יעל אופק-אור אהרון ברנע אסנת מאירי גיל דיקמן דליה שימקו חן אריאלי רביד מנשה עומר שטיינמץ הסקל עדה שגיא עמרי שפרוני זהירו שחר מור קלרה מרמן נוגה פרידמן מיכאל האוזר טוב יאנה בוקלר נעם דן, לינור דן חלק מהכותבים הם קרובי משפחה של חטופים, נרצחים והרוגים. עמית טריינין דניאלה לונדון דקל יזהר כהן ירמי פינקוס רותו מודן, דנה מודן מישל קישקה איציק רנרט אורי פינק גיא מורד רן קר-פה אילנה זפרן דודו גבע אורית ברגמן דנה ברלב יאנה בוקלר מספר חברי כנסת הקריאו כתבים מתוך הספר מעל במת הכנסת כגון: ח"כ נעמה לזימי, ח"כ אפרת רייטן וח"כ יוראי להב הרצנו. העיתונאי ומבקר התרבות עמית סלונים כתב: "כל ההשכלה שלי בעולמות הסיפורת לא יכולה להכין אותי להתמודד עם טקסט כמו זה של עדינה משה, שהייתה בשבי חמאס במשך 49 ימים, ומספרת שהתחושה הקשה באמת בשבי בעזה הייתה ההרגשה ששכחו אותה ואת שאר החטופים מאחור. עדינה, שדווקא שוחררה בעסקה שאושרה על ידי נתניהו עצמו, לא בוחלת במילים קשות נגד ראש הממשלה. היא לא מסתפקת במילה "הפקרה" שנמצאת בכותרת הספר. היא בוחרת במילה קשה וטעונה הרבה יותר בהיסטוריה הישראלית - בגידה". הסופרת והעורכת עופרה עופר אורן כתבה בביקורת על הספר כי קריאת הספר "קשה מנשוא", אך עם זאת "קשה והכרחית. קריאת חובה". מלחמת חרבות ברזל החטופים הישראלים ברצועת עזה במלחמת חרבות ברזל מר הפקרה, בביצוע 4 Mothers, סרטון בערוץ "פורום חיים", באתר יוטיוב אורי סלע‏, חטופות משוחררות נגד נתניהו: "תסתכל לעצמך בעיניים, תבחר בטוב ותשחרר אותנו מעולך", באתר וואלה, 13 באוגוסט 2024 פורום חיים - Forum For Life (2024-08-29), הדפסת הספר מר הפקרה בדפוס בארי, נבדק ב-2024-09-02 משה גורלי, אנשי תרבות ישראלים ומשפחות חטופים בהשקת הספר "מר הפקרה": "חובה להשתחרר מעולו של נתניהו", באתר כלכליסט, 14 באוגוסט 2024 נחמן גלבוע, ההפקרה התחילה לפני 7 באוקטובר, ‏2024-08-20 אנה ברסקי, ‏לפני נסיעתו לארה"ב: הספר "מר הפקרה", שתוקף את נתניהו, מופץ גם באנגלית, באתר מעריב אונליין, 12 ביולי 2024 'Netanyahu's Abandonment of October 7 Hostages' book to be distributed for free in US, The Jerusalem Post | JPost.com, ‏2024-07-12 (באנגלית) "מר הפקרה": משפחות החטופים השיקו ספר חדש על נתניהו, באתר ישראל היום אורי סלע‏, פעילי מחאה צילמו את הספר "מר הפקרה" על קבר אביו של נתניהו, המשפחות התנערו, באתר וואלה, 17 באוגוסט 2024 אחייניתו של החטוף גדי מוזס לנתניהו: "יש לו הזדמנות לשנות היום את הסיפור הכואב הזה", באתר מעריב אונליין, 24 ביולי 2024 ח"כ נעמה לזימי הקריאה במליאה קטע מתוך הספר 'מר הפקרה': "הספר הזה הוא האמת המזוקקת. לא דף המסרים, לא השיכתוב ההיסטורי", באתר ערוץ הכנסת X אתר הכנסת, פרוטוקול מישיבת מליאה 5,1 k reaksjoner · 1,2 k delinger | ״אנשים שהמשפחות שלהן נרצחו, שנחטפו, אנשי ביטחון, אנשים שהיו חברים שלכם עד לפני רגע אחד, עד לפני השבעה באוקטובר, אבל התפכחו ואיגדו את כל הכתבים שלהם לספר,... | By פורום חייםFacebook (בנורווגית ספרותית), נבדק ב-2024-09-02 עמית סלונים‏, כמו הסצנה של הסוס שטובע בביצת העצב, נתניהו הוא הסיפור שאינו נגמר שלנו, באתר וואלה, 14 באוגוסט 2024 עופרה עופר אורן Ofra Offer Oren, מר הפקרה, מורשתו של נוטש החטופים: הלוואי שכל ישראלי, באשר הוא, יקרא את הספר הזה ויפקח אליו את לבו ואת מוחו, באתר עופרה עופר אורן | סופרת ספרים, ‏2024-09-01